
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 5 

111ανουάριου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

8. Τροποποίηση διατάξεων του Π.Δ.894/1981 (226 Α') 
όπως αυτό τροποποιήθηκε με τις διατάξεις του 
Π.Δ.296/1985 (109 Α') «Περί της παρεχόμενης εις 
τους ασφαλισμένους του Οίκου Ναύτου προστα¬ 
σίας». 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Προεδρικό Διάταγμα υπ’ 
αριθμ. 117/4.3.2004. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 8 
Τροποποίηση διατάξεων του Π.Δ.894/1981 (226 Α') όπως 
αυτό τροποποιήθηκε με τις διατάξεις του 
Π.Δ.296/1985 (109 Α') «Περί της παρεχόμενης εις τους 
ασφαλισμένους του Οίκου Ναύτου προστασίας». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 5 του Ν. 6002/1934 (37 Α') «Περί προστα¬ 
σίας των ανέργων εργατών θαλάσσης και των οικογενει¬ 
ών αυτών» όπως αντικαταστάθηκε με το άρθρο 5 του Ν. 
318/1976(111 Α'). 

2. Το άρθρο 2 του Α.Ν. 816/1948 (257 Α') «Περίεπεκτά- 
σεως της υπό του Ν.6002/1934 παρεχομένης ιατροφαρ¬ 
μακευτικής και νοσοκομειακής προστασίας καιειςτας οι¬ 
κογένειας των εργαζομένων ναυτικών» που κυρώθηκε με 
το Ν. 978/1949 (120 Α'). 

3. Το άρθρο 39 του Ν. 1759/1988 (50 Α') «Ασφαλιστική 
κάλυψη ανασφάλιστων ομάδων, βελτίωση της κοινωνικο- 
ασφαλιστικής προστασίας και άλλες διατάξεις». 

4. Το άρθρο 73του Ν.2084/1992 (165 Α') «Αναμόρφωση 
της Κοινωνικής Ασφάλισης και άλλες διατάξεις». 

5. Το άρθρο 27 του Ν.2716/1999 (96 Α') «Ανάπτυξη και 
εκσυγχρονισμός των υπηρεσιών ψυχικής υγείας και άλ¬ 
λες διατάξεις». 


6. Τις διατάξεις του Ν.2737/1999 (174 Α') «Μεταμοσχεύ¬ 
σεις ανθρωπίνων ιστών και οργάνων και άλλες διατάξεις». 

7. Το άρθρο 29 Ατού Ν. 1558/1985 (137Α') «Κυβέρνηση 
και κυβερνητικά όργανα», το οποίο προστέθηκε με το άρ¬ 
θρο 27 του Ν. 2081/1992 (154 Α') όπως τροποποιήθηκε 
απότηνπαρ. 2ατου άρθρου 1 του Ν. 2469/1997 (38 Α'). 

8. Το άρθρο 22 του Ν. 2362/1995 (247 Α') «ΠερίΔημοσί- 
ουΛογιστικού, ελέγχου των δαπανών του Κράτουςκαι άλ¬ 
λες διατάξεις». 

9. Το Π.Δ 81/2002 (Α'57) «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών». 

10. Τη με υπ’αριθμ. 14650/ΔΙΟΕ 85/17.3.2004 Κοινή 
Απόφαση του Πρωθυπουργού και του Υπουργού Οικονο¬ 
μίας και Οικονομικών (519 Β') «Καθορισμός αρμοδιοτή¬ 
των των Υφυπουργών Οικονομίας και Οικονομικών». 

11. Τις με υπ’αριθμ. 4579/37/20.12.2000 & 4698/15/ 
23.6.2004 προτάσεις του Διοικητικού Συμβουλίου του Οί¬ 
κου Ναύτου. 

12. Τη με υπ’αριθμ. 355/13.9.2001 γνωμοδότηση του 
Συμβουλίου Εμπορικού Ναυτικού. 

13. Το γεγονός ότι από τις προτεινόμενες διατάξεις, 
σύμφωνα με την αναλογιστική μελέτη, εκτιμάται αύξηση 
δαπάνης κατά τριακόσιες είκοσι εννέα χιλιάδες εξακόσια 
(329.600, 00) ΕΥΡΩ για το πρώτο έτος εφαρμογής και σε 
329.940, 00, 330.140, 00, 329.810, 00, 328.980, 00 και 
327.740,00 ΕΥΡΩ αντίστοιχα γιατα επόμενα πέντε έτη, σε 
βάρος του προϋπολογισμού του Οίκου Ναύτου (ΚΑΑΝ), 
που θα καλυφθούν από τις πιστώσεις που θα εγγραφούν 
στους σχετικούς κωδικούς των αντίστοιχων ετών. 

14. Τις με υπ’αριθμ. 566/8.10.2002, 78/20.2.2004 και 
279/9.11.2004 γνωμοδοτήσεις του Συμβουλίου της Επι¬ 
κράτειας με πρόταση των Υπουργών Εμπορικής Ναυτι¬ 
λίας, Υγείας και Κοινωνικής Αλληλεγγύης, Απασχόλησης 
και Κοινωνικής Προστασίας και Υφυπουργού Οικονομίας 
και Οικονομικών, αποφασίζουμε: 

Άρθρο 1 

Δικαιούχοι Προστασίας 

Το πρώτο εδάφιο της παρ. 8 του άρθρου 2 του Π.Δ. 
894/1981 όπως αντικαταστάθηκε με την παρ. 3 του άρ¬ 
θρου 2 του Π.Δ. 296/1985 αντικαθίσταται ως εξής: 

«8. ΟισπουδαστέςτωνΑκαδημιών Εμπορικού Ναυτικού 
κατά το χρόνο της φοίτησής τους.». 

Άρθρο 2 

Μέλη οικογένειας 

1. Τα εδάφια β και γ της παρ. 1 του άρθρου 5 του Π.Δ. 
894/1981 όπως αντικαταστάθηκαν με το εδάφιο β της 
παρ. 1 του άρθρου 3 του Π.Δ. 296/1985 αντικαθίστανται 
ως εξής: 

«β. Τα παιδιά που δεν συμπλήρωσαν το 18ο έτος της ηλι¬ 
κίας τους καθώς και αυτά που συμπλήρωσαν το 18ο έτος 
της ηλικίας τους και έως το 21ο έτος εφόσον είναι άνερ¬ 
γα». 

2. Το εδάφιο δ της παρ.1 του άρθρου 5 του Π.Δ. 
894/1981 όπως αντικαταστάθηκε με το εδάφιο δ της παρ. 
1 του άρθρου 3 του Π.Δ. 296/1985 αντικαθίσταται ως 
εξής: 

« δ. Τα έγγαμα ή άγαμα ανίκανα για εργασία παιδιά που 
έχουν διαρκή σωματική ή πνευματική αναπηρία». 

Άρθρο 3 

Ειδικά σκευάσματα και φαρμακευτικό υλικό 

Η παρ. 2 του άρθρου 6 του Π.Δ. 894/1981 όπως αντικα- 
ταστάθηκε από την παρ. 2 του άρθρου 4 του Π.Δ. 
296/1985 αντικαθίσταται ως ακολούθως: 

«2. Δεν περιλαμβάνονται στην παρεχόμενη προστασία 
και ως εκ τούτου δεν αναγνωρίζονται δαπάνες, που αφο¬ 
ρούν στην προμήθεια μεταλλικών ποσίμων υδάτων, καλ¬ 
λυντικών, διαιτητικών προϊόντων και παιδικών τροφών. 

Εξαιρετικώς χορηγούνται: 

α) σκευάσματα ειδικής διατροφής για πρόωρα νεογνά 
ή για τους ασθενείς των οποίων έχει διαταραχθεί η αφο¬ 
μοίωση ή ο μεταβολισμός και κρίνονται απολύτως ανα¬ 
γκαία για τη διαιτητική τους αγωγή, 

β) διαγνωστικές δοκιμασίες αυτοπροσδιορισμού παθο¬ 
λογικών ευρημάτων στο αίμα και στα ούρα, 

γ) αναλώσιμο υγειονομικό υλικό συνήθους χρήσης. 

Οι περιπτώσεις των νόσων για την αντιμετώπιση των 
οποίων απαιτείται η χρήση των ως άνω εξαιρετικώς χορη¬ 
γουμένων ειδών, καθορίζονται με απόφαση του Υπουρ¬ 
γού Εμπορικής Ναυτιλίας ύστερα από πρόταση του 
Δ.Σ./Ο.Ν. Τα είδη, η διαδικασία και τα απαιτούμενα δικαι- 
ολογητικά χορήγησης αυτών καθορίζονται με απόφαση 
του Δ.Σ./Ο.Ν.». 

Άρθρο 4 

Βιβλιάρια προστασίας 

1. Η παρ. 2 του άρθρου 8 του Π.Δ. 894/1981 αντικαθί¬ 
σταται ως εξής: 

« 2 . Προκειμένου για συνταξιούχους, τα βιβλιάρια προ¬ 
στασίας εκδίδονται με την προσκόμιση της οριστικής 
πράξης συνταξιοδότησης από το ΝΑΤ και ισχύουν επ’ αό¬ 
ριστον. 

Η θεώρηση είναι υποχρεωτική σε κάθε περίπτωση με¬ 
ταβολής της οικογενειακής τους κατάστασης.». 

2. Το δεύτερο εδάφιο της παρ. 7του άρθρου 20 του Π.Δ. 
894/1981 όπως συμπληρώθηκε από την παρ. 2 του άρ¬ 
θρου 18του Π.Δ. 296/1985 αντικαθίσταται ως εξής: 

«Τα βιβλιάριαπροστασίαςτωνπεριπτώσεωντης μη δια¬ 
κοπτόμενης προστασίας, όπως και τα βιβλιάρια του προ¬ 
σωπικού της Πλοηγικής Υπηρεσίας θεωρούνται υποχρε- 
ωτικώς ανά διετία». 

Άρθρο 5 

Τοπικά όρια προστασίας 

Το άρθρο 10 του Π.Δ. 894/1981 όπως συμπληρώθηκε 


από το άρθρο 7 του Π.Δ. 296/1985 αντικαθίσταται ως ακο¬ 
λούθως: 

«1. Η προβλεπόμενη από το παρόν Π.Δ. προστασία πα¬ 
ρέχεται στους προστατευόμενους του Ο.Ν. που κατοι¬ 
κούν μόνιμα ή διαμένουν στην Ελλάδα. 

2. Για νοσηλεία των ασφαλισμένων του Οίκου Ναύτου 
στο εξωτερικό εφαρμόζονται σύμφωνα με το άρθρο 27 
του Ν.2716/1999 οι Υπουργικές Αποφάσειςπου ήδη ισχύ¬ 
ουν αλλά και εκείνες που θα εκδοθούν στο μέλλον κατ’ 
εξουσιοδότηση του άρθρου 39του Ν.1759/1988. 

3. Οι δαπάνες που αναγνωρίζονται και καταβάλλονται 
στους ασφαλισμένους του Ο.Ν. που νοσηλεύονται στο 
εξωτερικό βάσει των διατάξεων της ανωτέρω παραγρά¬ 
φου είναι: 

α) Το σύνολο των δαπανών νοσηλείας του ασθενούς, ο 
οποίος νοσηλεύθηκε είτε ως εσωτερικός, είτε ως εξωτε¬ 
ρικός ασθενής, όπως επίσης και το σύνολο της δαπάνης 
νοσηλείας του δότη στις περιπτώσεις μεταμοσχεύσεων. 

β) Το αντίτιμο της δαπάνης των εισιτηρίων μετάβασης 
και επιστροφής του ασθενούς, του συνοδού αυτού, εφ’ 
όσον η ύπαρξή του κριθεί αναγκαία από τις ειδικές Υγειο¬ 
νομικές Επιτροπές, όπως επίσης και του δότη στις περι¬ 
πτώσεις μεταμοσχεύσεων. 

Σε περίπτωση θανάτου καταβάλλεται και η δαπάνη συ¬ 
ντήρησης και μεταφοράς της σορού. 

Δεν αναγνωρίζονται δαπάνες μετάβασης και επιστρο¬ 
φής στην περίπτωση ασφαλισμένου, ευρισκομένου στο 
εξωτερικό και λόγω βίαιου, αιφνίδιου ή αναπότρεπτου 
συμβάντος ασθένησε και νοσηλεύθηκε σε νοσοκομείο 
της χώρας όπου βρισκόταν. 

γ) Ημερήσια έξοδα διαμονής και διατροφής του ασθε¬ 
νούς κατά το χρόνο της εξωνοσοκομειακής του νοσηλεί¬ 
ας, του συνοδού κατά τη διάρκεια νοσηλείας του ασθε¬ 
νούς εντός και εκτός του θεραπευτηρίου και του δότη κα¬ 
τά τη διάρκεια της εξωνοσοκομειακής νοσηλείας του. 

Ο αναγκαίος χρόνος για εξωνοσοκομειακή παραμονή 
ασθενούς και δότη καθορίζεται από το θεραπευτήριο, με 
ανώτατο όριο αναγνωρισμένο από τον Ο.Ν. αυτό των 
τριάντα (30) ημερών. 

Το ύψος της ημερήσιας δαπάνης για διαμονή και δια¬ 
τροφή θα είναι αυτό που καθορίζεται κάθε φορά για τους 
ασφαλισμένους του Δημοσίου. 

4. Τα δικαιολογητικά, τα οποία απαιτούνται για την κα¬ 
ταβολή των ανωτέρω δαπανών είναι τα εξής: 

α) Ιστορικό νοσηλείας ή βεβαίωση του θεράποντα ια¬ 
τρού στις περιπτώσεις εξωνοσοκομειακής περίθαλψης. 

β) Αναλυτικοί λογαριασμοί νοσηλείας σε πρωτότυπα τι¬ 
μολόγια. 

γ) Πρωτότυπες εξοφλητικές αποδείξεις των ανωτέρω 
τιμολογίων ή πρωτότυπα εξοφλημένα τιμολόγια παροχής 
υπηρεσιών. 

δ) Πρωτότυπες εξοφλητικές αποδείξεις παροχής υπη¬ 
ρεσιών από εργαστηριακούς εξωτερικούς ιατρούς ή εξω¬ 
τερικά εργαστήρια παρακλινικών εξετάσεων. 

ε) Αποκόμματα εισιτηρίων μεταφορικών μέσων, μετά¬ 
βασης και επιστροφής. 

Όλα τα ανωτέρω δικαιολογητικά, πλην των εισιτηρίων, 
πρέπει να είναι θεωρημένα από την αρμόδια Προξενική 
Αρχή και σε περίπτωση που δεν υπάρχει Προξενική Αρχή 
από την αρμόδια Αστυνομική ή άλλη Δημόσια Αρχή και 
επίσημα μεταφρασμένα στην ελληνική γλώσσα. 

5. Μεαπόφαση του Δ.Σ./Ο.Ν. και έγκριση του Υπουργού 
Εμπορικής Ναυτιλίας για διευκόλυνση των ασφαλισμέ- 

νων, δύναται ο Ο.Ν. σε ειδικές περιπτώσεις να αναλαμβά¬ 
νει την απ’ευθείας πληρωμή των δαπανών νοσηλείας στα 
θεραπευτήρια του εξωτερικού με τη συνδρομή των οικεί¬ 
ων Προξενικών Αρχών. 

Προϋπόθεση για τα ως άνω είναι η προσκόμιση από το 
Νοσηλευτικό Κέντρο του εξωτερικού βεβαίωσης για το 
κόστος και το χρόνο νοσηλείας εντός και εκτός του Νο¬ 
σηλευτικού Κέντρου. 

Με την αυτή διαδικασία παρέχεται η δυνατότητα προ¬ 
καταβολής στους ασφαλισμένους μέρους των πιθανολο¬ 
γούμενων δαπανών μετάβασης και επιστροφής, όπως 
επίσης και των εξόδων διαμονής του ασθενούς, συνοδού 
και τυχόν δότη. 

6. Εάντο περιστατικό ασθένειας αντιμετωπίζεται μεν σε 
χώρατης Ευρώπης, αλλά ο ασφαλισμένος επιθυμεί να νο- 
σηλευθεί σε άλλη, μη Ευρωπαϊκή χώρα, τότε ο Ο.Ν. βα¬ 
ρύ νεται μόνο με το 30% των δαπανών νοσηλείας, των εξό¬ 
δων ταξιδιού και διαμονής όπως καθορίζονται στην παρ. 
3 εδάφια (β) και (γ) του παρόντος άρθρου». 

Άρθρο 6 

Νοσοκομειακή περίθαλψη 

Ταάρθρα 13 και Ιθτου Π.Δ. 894/1981 όπως τροποποι¬ 
ήθηκαν από τα άρθρα 11 και 14 αντίστοιχα του Π.Δ. 
296/1985, αντικαθίστανται ως ακολούθως: 

«1. Η νοσοκομειακή περίθαλψη περιλαμβάνει την εν γέ- 
νει ενδιαίτηση του ασθενούς κάθε ιατρική και φαρμακευ¬ 
τική αγωγή, πόσης φύσεως εργαστηριακές εξετάσεις, 
μοσχεύματα, βηματοδότες και εν γένει υλικά απαραίτητα 
στις χειρουργικές επεμβάσεις. Η περίθαλψη παρέχεται 
στα Νοσοκομεία του Ε.Σ.Υ., σε δημοσίου χαρακτήρα Νο¬ 
σοκομεία, σε νοσοκομεία του Ι.Κ.Α. καθώς και σε συμβε¬ 
βλημένες με τον Ο.Ν. ιδιωτικές κλινικές. 

2. Για τη νοσοκομειακή περίθαλψη της ανωτέρω παρα¬ 
γράφου απαιτείται η έκδοση από την Υγειονομική Υπηρε¬ 
σία Οίκου Ναύτου (Υ.Υ.Ο.Ν.) δελτίου παραπομπής με την 
προσκόμιση γνωμάτευσης του θεράποντα ιατρού, πριν 
από την εισαγωγή ή κατά τη διάρκεια της νοσηλείας και 
προ της εξόδου του ασφαλισμένου από το Νοσοκομείο. 
Γιατην εισαγωγή σε συμβεβλημένες μετον Ο.Ν. ιδιωτικές 
κλινικές απαιτείται δελτίο παραπομπής από την Υ.Υ.Ο.Ν. 
με την προσκόμιση γνωμάτευσης του θεράποντα ιατρού, 
πριν την εισαγωγή ή εντός δύο (2) ημερών από την εισα¬ 
γωγή στις περιπτώσεις επείγοντος περιστατικού. 

3. Κατ’ εξαίρεση επιτρέπεται η νοσηλεία σε μη συμβε¬ 
βλημένες με τον Ο.Ν. Ιδιωτικές Κλινικές στις εξής περι¬ 
πτώσεις: 

α) Εφ’ όσον πρόκειται μόνο για χειρουργικές επεμβά¬ 
σεις, 

β) Γ ια νοσηλείες επι επείγοντος περιστατικού ή σε εξαι¬ 
ρετικές περιπτώσεις περιέχουσες άμεσο κίνδυνο για τη 
ζωή του ασθενούς και εφόσοντο νοσηλευτικό κέντρο, ευ- 
ρίσκεται απολύτως πλησίον της κατοικίας του ασθενούς 
ή του εκτάκτου συμβάντος και 

γ) για παραμονή προώρων νεογνών σε θερμοκοιτίδα ή 
τμήμα προώρων. 

Ειδικότερα αναγνωρίζονται και καταβάλλονται τα εξής: 

I. Για τις περιπτώσεις του εδαφίου (α) και (β) καταβάλλο¬ 
νται τα αντίστοιχα οριζόμενα ποσά σύμφωνα με το Κρατι¬ 
κό Τιμολόγιο Ιδιωτικών Κλινικών, όπως αυτό κάθε φορά κα¬ 
θορίζεται στις Κοινές Υπουργικές Αποφάσεις των Υπουρ¬ 
γών Υγείας και Κοινωνικής Αλληλεγγύης, Απασχόλησης 


και Κοινωνικής Προστασίας και Οικονομίας και Οικονομι¬ 
κών. Οι ημέρες νοσηλείας για τις παραπάνω περιπτώσεις 
είναι όπως προβλέπονται στις εκάστοτε αποφάσεις του 
Υπουργείου Υγείας και Κοινωνικής Αλληλεγγύης. 

II. Γιατιςπεριπτώσειςτουεδαφίου (γ) καταβάλλονταιτα 
εκάστοτε οριζόμενα από το Υπουργείο Υγείας και Κοινω¬ 
νικής Αλληλεγγύης συμβατικά νοσήλια. 

4. Σε ειδικές περιπτώσεις ανάγκης επιτρέπεται η απα¬ 
σχόληση νυχτερινής αποκλειστικής νοσοκόμας, κατόπιν 
εγκρίσεωςτου ελεγκτού ιατρού Ο. Ν., για χρονικό διάστη¬ 
μα μέχρι 20 νύκτες». 

Άρθρο 7 

Παροχές σε χρήμα 

1. Οι παράγραφοι 2 και 3 του άρθρου 15 του Π.Δ. 
894/1981 όπως αντικαταστάθη καν απότιςπαρ.2και3του 
άρθρου 13του Π.Δ. 296/1985 καιηπαρ. 8του άρθρου 13 
του Π.Δ. 296/1985 αντικαθίστανται ως ακολούθως: 

«2. Παρέχεται μηνιαίο επίδομα «οίκοι περίθαλψης» σε 
ασφαλισμένους του Ο.Ν. οι οποίοι πάσχουν από καρκίνο 
τελικού σταδίου, ακρωτηριασμό αμφοτέρων των άνω ή 
κάτω άκρων, πλήρη τύφλωση, σχιζοφρένεια, παρανοϊκή 
ψύχωση, ΑΙϋδ, ημιπληγία με πλήρη παράλυση των άκρων 
(πληντετραπληγίας, παραπληγίας), απομυελινωτικές νό¬ 
σους τελικού σταδίου, μεσογειακή αναιμία και υπόκεινται 
σε αποσιδήρωση, χρόνια νεφρική ανεπάρκεια. Το επίδομα 
αυτό χορηγείται με την προσκόμιση στην αρμόδια Επι¬ 
τροπή της Υ.Υ.Ο.Ν. γνωμάτευσης αντίστοιχης Κλινικής 
Δημόσιου Νοσοκομείου για τη νόσο και απόφαση του 
Δ.Σ./Ο.Ν. Με την ίδια απόφαση καθορίζεται και η χρονική 
διάρκεια καταβολής του, που δεν μπορεί να υπερβαίνει 
την πενταετία. Με τη λήξη της πενταετίας η κάθε περίπτω¬ 
ση επανεξετάζεται. Το ύψος του επιδόματος καθορίζεται 
κάθε χρόνο με απόφαση του Δ.Σ./Ο.Ν. η οποία εγκρίνεται 
από τον Υπουργό Εμπορικής Ναυτιλίας. Η καταβολή του 
επιδόματος αναστέλλεται για το χρονικό διάστημα νοση¬ 
λείας του δικαιούχου σε νοσοκομείο ή ιδιωτική κλινική και 
εφόσον η νοσηλεία του υπερβαίνει τις 30 ημέρες. 

2. Οι παρ. 5, 6 και 7 του άρθρου 15 του Π.Δ. 894/1981 
όπως αντικαταστάθη καν από τις παρ. 4, 5 και 6 του άρ¬ 
θρου 13 του Π.Δ. 296/1985 αντίστοιχα, αντικαθίστανται 
ως ακολούθως: 

«α. Προκειμένου για την ειδική αγωγή σε εκπαιδευτήρια, 
οικοτροφεία ή θεραπευτήρια των σωματικά ή νοητικά ανά¬ 
πηρων ή δυσπροσάρμοστων παιδιών των ασφαλισμένων 
του Ο.Ν. καταβάλλονται οι δαπάνες μεταφοράς, φοίτησης 
και νοσηλείας ανεξαρτήτως ορίου ηλικίας, μετά από γνω¬ 
μάτευση της Υ.Υ.Ο.Ν. και σύμφωνα με τις αποφάσεις του 
Υπουργείου Απασχόλησης και Κοινωνικής Προστασίας, 
που ισχύουν κάθε φορά για τους Ασφαλιστικούς Οργανι¬ 
σμούς αρμοδιότητας του Υπουργείου αυτού. 

β. Στις περιπτώσεις που δεν είναι δυνατή η παροχή της 
ειδικής αγωγής του παραπάνω εδαφίου, με γνωμάτευση 
της ίδιας επιτροπής παρέχεται ανεξαρτήτως ηλικίας, μη¬ 
νιαίο επίδομα «οίκοι ενδιαίτησης και περίθαλψης». Το 
ύψος του επιδόματος καθορίζεται στην αρχή κάθε έτους 
με απόφαση του Δ.Σ./Ο.Ν., η οποία εγκρίνεται από τον 
Υπουργό Εμπορικής Ναυτιλίας και δεν μπορεί να υπερ¬ 
βαίνει το αντίστοιχο ποσό των δαπανών νοσηλείας του 
παραπάνω εδαφίου, όπως αυτό προβλέπεται από τις αντί¬ 
στοιχες αποφάσεις του Υπουργείου Απασχόλησης και 
Κοινωνικής Προστασίας». 

3. Στο τέλος του εδαφίου (α) της παρ. 2 του άρθρου 19 
του Π.Δ. 894/1981 όπως συμπληρώθηκε από την παρ. 1 

του άρθρου 17 του Π.Δ. 296/1985 προσθέτονται τα εξής: 

«Το επίδομα ασθένειας καταβάλλεται, υπό τις αυτές 
προϋποθέσεις, στους εν ενεργεία ναυτικούς στις περι¬ 
πτώσεις καταγμάτων, όταν η περίθαλψη έλαβε χώρα αυ¬ 
θημερόν σε εξωτερικά ιατρεία των Νοσοκομείων ή Κλινι¬ 
κών». 

Άρθρο 8 

Πρόσθετη περίθαλψη 

Το άρθρο 17 του Π.Δ. 894/1981, όπως αυτό τροποποιή¬ 
θηκε και συμπληρώθηκε από το άρθρο 15 του Π.Δ. 
296/1985, αντικαθίσταται ως ακολούθως: 

«1. Η πρόσθετη περίθαλψη παρέχεται μετά από γνωμά¬ 
τευση του θεράποντα ιατρού και έγκριση της Υγειονομι¬ 
κής Υπηρεσίας του Οίκου Ναύτου (Υ.Υ.Ο.Ν.) και περιλαμ¬ 
βάνει: 

(1) Ηλεκτροθεραπεία, μηχανοθεραπεία, φυσικοθερα¬ 
πεία, λογοθεραπεία, ψυχοθεραπεία. 

(2) Ομματοϋάλια, πρισματικά γυαλιά, φακούς επαφής, 
θεραπευτικούς φακούς επαφής, ενδόφθαλμους φακούς, 
τεχνητούς οφθαλμούς, ακουστικά βαρηκοΐας. 

(3) Όλα τα ορθοπεδικά είδη που περιλαμβάνονται στον 
κατάλογο του Κρατικού Εργοστασίου κατασκευής ορθο¬ 
πεδικών ειδών, τεχνητά μέλη, τεχνητές κόμες, τεχνητούς 
μαστούς, αναπηρικά αμαξίδια. Δεν χορηγούνται αναπη¬ 
ρικά κρεβάτια και αεροστρώματα. 

(4) Οδοντοστοιχίες. 

2. Η αντικατάσταση των ειδών που αναφέρονται στην 
προηγούμενη παράγραφο γίνεται κατά τη διαδικασία της 
παραγράφου 1 και εφόσον έχει παρέλθει από την προη¬ 
γούμενη χορήγηση χρονικό διάστημα: 

(α) έξι μηνών στην περίπτωση κηλεπιδέσμων και ελα¬ 
στικών περικνημίδων, 

(β) ενός έτους στην περίπτωση πελμάτων, ορθοπεδι¬ 
κών υποδημάτων, ζωνών, κρυστάλλων ομματοϋαλίων, 
πρισματικών κρυστάλλων, θεραπευτικών φακών επαφής 
και φακών επαφής. 

(γ) τριών ετών στην περίπτωση οδοντοστοιχιών, ακου¬ 
στικών βαρηκοΐας, σκελετών ομματοϋαλίων, προσθέτων 
τεχνητών μελών, τεχνητών κομών, τεχνητών μαστών και 
λοιπών ορθοπεδικών ειδών, 

(δ) πέντε ετών στην περίπτωση αναπηρικών αμαξιδίων. 

Με απόφαση του Δ.Σ. του Ο.Ν. μετά από εισήγηση της 
Υ.Υ.Ο.Ν. καθορίζονται τα είδη πρόσθετης περίθαλψης, τα 
οποία χορηγούνται εφάπαξ. 

3. Δεν απαιτείται η παρέλευση του χρονικού διαστήμα¬ 
τος που αναφέρεται στην παράγραφο 2 στην περίπτωση 
αντικατάστασης: 

(α) Ορθοπεδικών υποδημάτων, κρυστάλλων ομματοϋα¬ 
λίων, πρισματικών κρυστάλλων, θεραπευτικών φακών 
επαφής, φακών επαφής, τεχνητών μελών και λοιπών ορ¬ 
θοπεδικών ειδών στα τέκνα ασφαλισμένων ηλικίας έως 
και 18 ετών. 

(β) Κρυστάλλων ομματοϋαλίων σε ασφαλισμένους, οι 
οποίοι έχουν υποβληθεί σε επέμβαση καταρράκτη. 

Για τις ως άνω περιπτώσεις απαιτείται γνωμάτευση του 
θεράποντα ιατρού και έγκριση της Υ.Υ.Ο.Ν. 

4. Για την προμήθεια των ειδών πρόσθετης περίθαλψης 
ο Οίκος Ναύτου επιβαρύνεται με τη δαπάνη που προβλέ- 
πεται από τον κατάλογο του κρατικού εργοστασίου κατα¬ 
σκευής ορθοπεδικών ειδών και από το Κρατικό Τιμολόγιο. 
Για τα είδη που δεν περιλαμβάνονται σε αυτές τις κοστο¬ 


λογήσεις η δαπάνη με την οποία επιβαρύνεται ο Ο.Ν. κα¬ 
θώς και τα δικαιολογητικά που απαιτούνται για έγκρισή 
τους καθορίζονται με απόφαση του Δ.Σ./Ο.Ν., μετά από 
αιτιολογημένη γνώμη της Υ.Υ.Ο.Ν. Το ανώτατο όριο δα¬ 
πάνης προμήθειας των ειδών αυτών καθορίζεται ετησίως 
με απόφαση του Δ.Σ./Ο.Ν., εγκρινομένης από τον Υπουρ¬ 
γό Εμπορικής Ναυτιλίας, λαμβάνοντας υπόψη τις τιμές 
χορήγησης των ειδών αυτών σε ασφαλιστικούς οργανι¬ 
σμούς του Δημοσίου και του ΙΚΑ. 

Δαπάνες επιδιόρθωσης των ειδών της πρόσθετης περί¬ 
θαλψης βαρύνουν τον Ο.Ν. μετά από γνωμάτευση της 
ΥΥΟΝ». 

Άρθρο 9 

Καταργούμενες διατάξεις 

Καταργείταιτο εδάφιο ζτης παραγράφου 1 του άρθρου 
3του Π.Δ.296/1985 (109 Α'). 

Άρθρο 10 
Έναρξη ισχύος 

Η ισχύς του παρόντος αρχίζει ένα μήνα μετά τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση του παρόντος Διατάγματος. 

Αθήνα, 5 Ιανουάριου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΠΑΣΧΟΛΗΣΗΣ & ΚΟΙΝ. ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΗΤΑΣ ΚΑΚΛΑΜΑΝΗΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο 117 Π.Δ./4.3.2004, που δημοσιεύθηκε στο ΦΕΚ 
82/5.3.2004 τ.Α' και αφορά: «Μέτρα, όροι και πρόγραμμα 
για την εναλλακτική διαχείριση των αποβλήτων ειδών ηλε¬ 
κτρικού και ηλεκτρονικού εξοπλισμού, σε συμμόρφωση 
με τις διατάξεις των Οδηγιών 2002/95 «σχετικά με τον πε¬ 
ριορισμό της χρήσης ορισμένων επικίνδυνων ουσιών σε 
είδη ηλεκτρικού και ηλεκτρονικού εξοπλισμού» και 
2002/96 «σχετικά με τα απόβλητα ειδών ηλεκτρικού και 
ηλεκτρονικού εξοπλισμού» του Συμβουλίου της 27ης Ια¬ 
νουάριου 2003», επιφέρεται η πιο κάτω διόρθωση: 

Στη σελίδα 4309, στον τελευταίο στίχο και μετά τη λέξη 
«ανεξίτηλο» προστίθεται το εκ παραδρομής παραληφθέν 
σήμα: 



(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






